paragraph_text: 3. Županijska nogometna liga Virovitičko-podravska je 8. stupanj nogometnih natjecanja u Hrvatskoj. Sastoji se od dvije skupine: Slatina-Orahovica i Virovitica-Pitomača, od kojih se u svakoj nalazi po 8 nogometnih klubova. Pobjednici navedenih skupina ulaze u viši rang - 2. ŽNL Virovitičko-podravsku, dok iz lige ne ispada nitko jer ne postoji niži stupanj natjecanja za ovu županiju. 3. ŽNL u ovom formatu postoji od tekuće sezone 2008./09., dok je ranije postojala samo jedna skupina.